प्रभाकर पंडित - विकिपीडिया

# प्रभाकर पंडित

### Wikipedia कडून

## [संपादन] संदर्भ

- ई-सकाळ, डिसेंबर २९, २००६ मधून. (लेखामध्ये पुढील मजकुरातील माहिती भरल्यावर पुढील मजकूर उडवावा.

पुणे, ता. २८ - ज्येष्ठ संगीतकार आणि व्हायोलिनवादक प्रभाकर विश्‍वनाथ पंडित (वय ७३) यांचे आज येथील खासगी रुग्णालयात हृदयविकाराने निधन झाले. ...... त्यांच्या मागे पत्नी, मुलगा प्रसिद्ध तबलावादक आणि संगीतकार केदार पंडित, सून आणि नातू असा परिवार आहे. पंडित यांच्यावर वैकुंठ स्मशानभूमीत संध्याकाळी अंत्यसंस्कार करण्यात आले.

पंडित यांना श्‍वासोच्छ्वासाचा त्रास जाणवू लागल्याने दहा दिवसांपूर्वी दीनानाथ मंगेशकर रुग्णालयात दाखल करण्यात आले होते; मात्र आज हृदयविकाराच्या झटक्‍याने त्यांचे निधन झाले. संगीत क्षेत्रात सुमारे ४५ वर्षे ते सातत्याने कार्यरत होते. ध्वनिफितींचे क्षेत्र त्यांनी प्रामुख्याने गाजवले असले, तरी चित्रपट, नाटक, संगीतिका आणि संगीत नाटक; तसेच जाहिरातींच्या जिंगल्सचीही निर्मिती त्यांनी मोठ्या प्रमाणावर केली.

पंडित यांचा जन्म ३० सप्टेंबर १९३३ रोजी झाला. मॅट्रिकपर्यंतचे शिक्षण साताऱ्याला झाले. संगीताची आवड बालपणापासून असल्याने त्यांनी गायनाचे मार्गदर्शन मटंगेबुवा; तसेच पेंढारकरबुवा यांच्याकडे घेतले. व्हायोलिनचे शिक्षण त्यांना जे. वाय. पंडित यांच्याकडून मिळाले. संगीतात कारकीर्द घडविण्यासाठी ते मुंबईला आले. दादर येथे त्यांनी ३० वर्षे "मधुवंती व्हायोलिन विद्यालया'चे संचालन केले. मुंबई आकाशवाणी केंद्रावर १५ वर्षे ते कार्यरत होते. मुंबई विद्यापीठाच्या सुगम संगीत विषयाचे ते अभ्यागत व्याख्याते; तसेच परीक्षकही होते.

सुमारे तीनशे ध्वनिफितींचे संगीतकार असणाऱ्या पंडितांनी दहा चित्रपट, २० नाटकांचे पार्श्‍वसंगीत, संगीत नाटकांचे संगीत दिग्दर्शन, लोकनाट्ये, संगीतिका असे चौफेर कार्य केले. त्यांनी संगीतबद्ध केलेल्या "देवाचिये द्वारी'या अजित कडकडे यांच्या आवाजातील ध्वनिफितीने अत्यंत दुर्मिळ अशा "डबल प्लॅटिनम डिस्क'चा बहुमान मिळवला होता. मंगेशकरांसह सुरेश वाडकर, सुमन कल्याणपूर, कविता कृष्णमूर्ती, साधना सरगम ते स्वप्नील बांदोडकर पर्यंत सुमारे ७८ विविध गायकांचे आवाज त्यांनी आपल्या ध्वनिफितींच्या माध्यमातून लोकांसमोर आणले. भावगीते, भक्तिगीते, लोकगीते, अभंग, आरत्या, संतरचना, बालगीते असे अनेक गीतप्रकार त्यांनी संगीतबद्ध केले. रंग ओलेत्या फुलांचे, मन हा मोगरा, अभंग प्रभात, वृंदावनी वेणु, छंद हा विठ्ठलाचा, भक्तिप्रकाश, झुकझुक गाडी, देव दयानिधी अशा अनेक ध्वनिफितींची उदाहरणे सांगता येतील. "सुगम संगीताचे सौंदर्य' या पुस्तकाचे लेखनही त्यांनी केले होते.

Retrieved from "http://mr.wikipedia.org../../../%E0%A4%AA/%E0%A5%8D/%E0%A4%B0/%E0%A4%AA%E0%A5%8D%E0%A4%B0%E0%A4%AD%E0%A4%BE%E0%A4%95%E0%A4%B0_%E0%A4%AA%E0%A4%82%E0%A4%A1%E0%A4%BF%E0%A4%A4.html"

वर्ग: मराठी संगीतकार

##### Views

- लेख
- चर्चा
- आताची आवृत्ती

##### शोध